पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार की रात लगभग 3 बजे राजहारा कोलियरी गेट एनएच 75 पर पंडवा पुलिस ने वाहन चेकिंग के क्रम में 40 पशु लदा एक 10 चक्का कंटेनर रेफ्रिजरेटर बड़ा वैन को जब्त किया है। थाना प्रभारी रूपेश दुबे ने बताया कि गुप्त सूचना मिली थी कि एक कंटेनर में क्रूरतापूर्वक बांधकर 40 बछड़ों को तस्कर ले जा रहे हैं। इसी क्रम में औरंगाबाद की ओर से आ रहे एचआर 55एल 7544 नंबर का कंटेनर को रोक कर जांच की गई।
जांच में पाया गया की 40 पशु बेतरतीब क्रूरता पूर्वक बांधकर ले जाया जा रहा है। सभी पशु मृतप्राय दिख रहे थे। चालक से पूछताछ में पता चला की सभी पशु बिहार के औरंगाबाद से पश्चिम बंगाल ले जाया जा रहा था। इस मामले में पुलिस ने रविवार को गढ़वा जिला ग्राम प्रतापपुर निवासी ड्राइवर असलम शाह, बिहार के औरंगाबाद जिला थाना जम्होर ग्राम कुशदीहरा निवासी शमशाद शाह, रोहतास बिहार के ग्राम हरिहरगंज निवासी शम्स तबरेज को न्यायिक हिरासत में भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn